CCD के मालिक सिद्धार्थ की मौत को लेकर चौंकाने वाला तथ्य, पोस्टमार्टम से सुलझेगी गुत्थी  
मेंगलुरु के पास नेत्रावती नदी के किनारे मछुआरों को मिला शव
एसवी रंगनाथ सिद्धार्थ की जगह सीसीडी के नए अध्यक्ष बनाए गए
कर्नाटक के पूर्व मुख्य सचिव और आईएएस अधिकारी रहे हैं रंगनाथ
वैसे सिद्धार्थ ने अपनी कंपनी के बोर्ड ऑफ डायरेक्टर्स को लिखे गए पत्र में आयकर के पूर्व महानिदेशक और एक निजी निवेशक कंपनी पर उंगली उठाई है. कैफे कॉफी डे ने बोर्ड की बैठक के बाद कर्नाटक के पूर्व मुख्य सचिव एसवी रंगनाथ को समूह का नया अध्यक्ष चुन लिया है. सीसीडी के चीफ फाइनेंस ऑफीसर राम मोहन ने कहा कि "मौजूदा हालात पर चर्चा के लिए हम साथ में बैठे.जल्द ही कंपनी को आगे बढ़ने के लिए हम एक योजना बनाएंगे.''
कर्नाटक और खासकर चिकमंगलूर की काफी के जायके से देश-विदेश को रूबरू कराने वाले कैफे कॉफी डे के संस्थापक सिद्धार्थ की दर्दनाक मौत आयकर अधिकारियों के काम करने के गैर प्रोफेशनल तौर तरीकों की तरफ साफ इशारा करती है. सवाल यह उठता है कि सिद्धार्थ का जो पत्र चर्चा में है, क्या पुलिस उसको सुसाइड नोट के तौर पर जांच का हिस्सा बनाएगी?